དེ་ལྟར་རྗེའི་དྲུང་དུ་ཉམས་ལེན་མཛད་བཞིན་པའི་ངང་།ས་ཕག་ལོར་བསམ་ཡུལ་ལས་འདས་པའི་དུས་འགྱུར་བྱུང་བས་དགོན་པ་དང་ཁ་རང་བྲལ་དུ་གྱུར་ཏེ།ཀོང་པོ་རྩ་རར་བཞུགས་དགོས་འཁེལ་བས།རྗེ་ཉིད་བསྙུན་སོགས་ཀྱིས་རྐྱེན་པས་འོ་བརྒྱལ་དང་།དགོན་སྡེ་རྩ་གཏོར་གཏང་བ་སོགས་ཐུགས་ལ་མི་བཟོད་པའི་འཚུབ་འགྱུར་མང་དུ་བྱུང་ཡང་འདུས་བྱས་ཀྱི་རང་བཞིན་ཁོང་དུ་ཆུད་ཅིང་དོན་གྱི་བསྟན་པ་རང་བརྒྱུད་ལ་རག་ལས་པ་མཁྱེན་པས་གྲྭ་བཙུན་མང་པོ་ཁྱིམ་ཐབ་བཅའ་དགོས་པ་སོགས་བྱུང་ཀྱང་།སྡུད་པར།ཆོས་ཕྱིར་སྲོག་ཀྱང་འདོར་ཞིང་རྣལ་འབྱོར་རབ་ཏུ་བརྩོན།གསུང་པ་བཞིན་ཕ་འཇིག་རྟེན་མགོན་པོའི་ཁྱད་ཆོས་ཕྱག་ཚུལ་གནད་གཅིག་པའི་གྲུབ་མཐའ་བསྐྱངས་ནས་ཐུབ་པའི་བསྟན་པ་རང་རྒྱུད་ལ་མི་ནུབ་པར་མིག་འབྲས་དང་གཡག་རྔ་ཇི་བཞིན་སྲུང་བས་སྡོམ་བརྩོན་ཆེན་པོར་གྲུབ་བོ།།